[image: krut]บันทึกข้อความ
ส่วนราชการสำนักปลัด   องค์การบริหารส่วนตำบลกุแหระ.
ที่  นศ72801/					  วันที่22  มีนาคม2564                        .
เรื่องขอความเห็นชอบประกาศนโยบายงดรับของขวัญและของกำนัลทุกชนิดจาการปฏิบัติหน้าที่
(No Give Policy).
เรียนนายกองค์การบริหารส่วนตำบลกุแหระ
ด้วยนายกองค์การบริหารส่วนตำบลกุแหระให้ความสำคัญกับการต่อต้านการทุจริตคอร์รัปชั่น ตลอดจนสนับสนุนและส่งเสริมให้บุคลากรทุกระดับมีจิตสำนึกในการป้องกันการและต่อต้านการทุจริตคอร์รัปชั่นในทุกรูปแบบ เพื่อที่สร้างความโปร่งใสมีมาตรฐานในการปฏิบัติงานที่ชัดเจนและเป็นสากล
เป็นเครื่องมือกำกับความประพฤติของบุคลากรทุกคน และเพื่อให้การบริหารราชการเป็นไปอย่างมีประสิทธิภาพและสอดคล้องกับหลักธรรมาภิบาลอันจะทำให้ประชาชนเกิดความมั่นใจศรัทธาและไว้วางใจในการบริหารงานภาครัฐขององค์การบริหารส่วนตำบลกุแหระ
		เพื่อเสริมสร้างวัฒนธรรมและค่านิยมสุจริตในการปฏิบัติงานอย่างมีคุณธรรม จริยธรรม
ไม่มีผลประโยชน์ทับซ้อนจากการปฏิบัติหน้าที่ และป้องการการทุจริตคอร์รัปชั่น องค์การบริหารส่วนตำบล
กุแหระจึงกำหนดนโยบายการไม่รับของขวัญและของกำนัลทุกชนิดจากการปฏิบัติหน้าที่ (No Gift Policy) 
	จึงแจ้งมาเพื่อโปรดพิจารณา หากเห็นชอบโปรดลงนามในประกาศฯที่แนบมาพร้อมนี้

(นางสาวเพ็ญพัตกร์หลุ่ยจิ๋ว)
                                                    นักทรัพยากรบุคคลชำนาญการ

ความเห็นของหัวหน้าสำนักปลัด อบต. ...........................................................................................................

			 (นางธิดา  สุตะระ)
                                                               หัวหน้าสำนักปลัด

ความเห็นของปลัด อบต. ...........................................................................................................

			  (นายอรุณศักดิ์  ชูแก้ว)
                     ปลัดองค์การบริหารสวนตำบลกุแหระ

ความเห็นของนายก อบต...................................................................................................................................
อนุมัติ
ไม่อนุมัติ เนื่องจาก......................................................................................................................................

						(นายสุจิต  ชำนาญกิจ)
				นายกองค์การบริหารส่วนตำบลกุแหระ

ประกาศองค์การบริหารส่วนตำบลกุแหระ
เรื่อง  นโยบายการไม่รับของขวัญและของกำนัลทุกชนิดจากการปฏิบัติหน้าที่(No Give Policy)
[image: เหรียญสองด้าน นโยบายงดรับของขวัญ &#39;No Gift Policy&#39;]	องค์การบริหารส่วนตำบลกุแหระให้ความสำคัญกับการต่อต้านการทุจริตคอร์รัปชั่น ตลอดจนสนับสนุนและส่งเสริมให้บุคลากรทุกระดับมีจิตสำนึกในการป้องกันการและต่อต้านการทุจริตคอร์รัปชั่นในทุกรูปแบบ เพื่อที่สร้างความโปร่งใสมีมาตรฐานในการปฏิบัติงานที่ชัดเจนและเป็นสากลเป็นเครื่องมือกำกับความประพฤติของบุคลากรทุกคน และเพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธาและไว้วางใจในการบริหารงานภาครัฐขององค์การบริหารส่วนตำบลกุแหระ
	เพื่อเสริมสร้างวัฒนธรรมและค่านิยมสุจริตในการปฏิบัติงานอย่างมีคุณธรรม จริยธรรม
ไม่มีผลประโยชน์ทับซ้อนจากการปฏิบัติหน้าที่ และป้องการการทุจริต องค์การบริหารส่วนตำบลกุแหระจึงกำหนดนโยบายการไม่รับของขวัญและของกำนันทุกชนิดจากการปฏิบัติหน้าที่ (No Gift Policy) ดังนี้
	1. ผู้บริหารและพนักงานเจ้าหน้าที่ขององค์การบริหารส่วนตำบลกุแหระ งดรับของขวัญและของกำนัลทุกชนิดจากการปฏิบัติหน้าที่ จากบุคคลภายนอกผู้มาติดต่อองค์การบริหาร
ส่วนตำบลกุแหระ
	2. ผู้บริหารและพนักงานเจ้าหน้าที่ขององค์การบริหารส่วนตำบลกุแหระ งดให้ของขวัญและของกำนัลทุกชนิดแก่บุคคลภายนอกผู้มาติดต่อองค์การบริหารส่วนตำบลกุแหระ
	3. ผู้บริหารและพนักงานเจ้าหน้าที่ขององค์การบริหารส่วนตำบลกุแหระ ต้องไม่แสวงหาเพื่อให้ได้มาซึ่งของขวัญของกำนัล หรือผลประโยชน์ที่มิชอบด้วยกฎหมาย
	4. การแสดงความยินดี การแสดงความปรารถนาดี การแสดงการต้อนรับ หรือการแสดงความเสียใจในโอกาสต่าง ๆ ตามปกติประเพณีนิยม ควรใช้การแสดงออกด้วยการลงนามในบัตรอวยพร
สมุดอวยพร บัตรแสดงความเสียใจ หรือใช้สื่อสังคมออนไลน์ แทนการให้สิ่งของ
	5. ผู้บริหารละพนักงานเจ้าหน้าที่ขององค์การบริหารส่วนตำบลกุแหระ มีหน้าที่แจ้งให้บุคคลภายนอกทราบถึงนโยบายดังกล่าวอย่างทั่วถึง

					(นายสุจิต  ชำนาญกิจ)
				 นายกองค์การบริหารส่วนตำบลกุแหระ

